การุณยฆาต (ละครโทรทัศน์)
การเผยแพร่และการตอบรับจากผู้ชม > สิ่งสืบเนื่อง > ด้านวิชาการ

งานสัมมนาในรูปแบบพอดแคสต์ทางระบบออนไลน์ ในหัวข้อ “ทำความรู้จัก ‘Palliative Care’ ผ่านซีรีส์ ‘การุณยฆาต (Spare Me Your Mercy)’” ภายใต้ความร่วมมือของกลุ่ม Peaceful Death ชุมชนกรุณาเพื่อการอยู่และตายดี และทางสถานีโทรทัศน์ระบบดิจิทัลช่องวัน 31 ซึ่งเกิดขึ้นเมื่อวันพฤหัสบดีที่ 12 ธันวาคม พ.ศ. 2567 รวมทั้งมีการถ่ายทอดสดและบันทึกสำเนาวิดีโอของงานสัมมนาดังกล่าวสำหรับการเผยแพร่สู่สาธารณะชนผ่านบัญชีทางการของช่องวัน 31 ในเว็บไซต์ยูทูบ และบัญชีทางการของช่องวัน 31, ข่าวช่องวัน และกลุ่ม Peaceful Death ในเว็บไซต์เฟซบุ๊ก โดยเป็นการเชิญบุคลากรจากกลุ่ม Peaceful Death มาร่วมสนทนาเพื่อแลกเปลี่ยนความคิดเห็นกับ พญ.อิสรีย์ ศิริวรรณกุลธร หรือในนามปากกา Sammon เจ้าของบทประพันธ์ฉบับนวนิยายดั้งเดิม, วรวิทย์ ขัตติยโยธิน ผู้กำกับซีรีส์, ศิริลักษณ์ ศรีสุคนธ์ ผู้เขียนบทซีรีส์, ตัวแทนผู้ประกาศข่าวจากทางช่องวัน 31 และทีมแพทย์ด้านการดูแลประคับประคอง จาก Koon Palliative Care Hospital ในประเด็นความสำคัญของการบริบาลบรรเทา หรือ “การรักษาแบบประคับประคอง (Palliative Care)” รวมทั้งหน้าที่ของบุคลากรทางการแพทย์ที่เกี่ยวข้องกับกระบวนการดังกล่าว ผู้ที่ทำหน้าที่เป็นฝ่ายดำเนินการสัมมนาครั้งนี้คือ ปัญชาดา ผ่องนพคุณ
งานสัมมนาทางระบบออนไลน์ ในหัวข้อ “การุณยฆาต: มุมมองจากแพทย์ จริยศาสตร์ และศาสนา” ภายใต้ความร่วมมือของคณะสังคมศาสตร์และมนุษยศาสตร์ มหาวิทยาลัยมหิดล ซึ่งเกิดขึ้นเมื่อวันพฤหัสบดีที่ 23 มกราคม พ.ศ. 2568 รวมทั้งมีการถ่ายทอดสดสำหรับการเผยแพร่สู่สาธารณะชนผ่านบัญชีทางการในชื่อว่า “Muresd ศาสนาและจริยศาสตร์กับการพัฒนาที่ยั่งยืน มหาวิทยาลัยมหิดล” ทางเว็บไซต์เฟสบุ๊ค โดยเป็นการเชิญ พญ.อิสรีย์ มาร่วมสนทนาเพื่อแลกเปลี่ยนความคิดเห็นกับคณาจารย์จากหลักสูตรศาสนาและจริยศาสตร์เพื่อการพัฒนาที่ยั่งยืน ในประเด็นที่ว่าด้วยกระบวนการทางการแพทย์อย่างการการุณยฆาตนั้น มีผลลัพธ์และข้อสรุปจากมุมมองทางด้านจริยศาสตร์และศาสนาในแต่ละศาสนาอย่างไรบ้าง โดยมีรายนามจากคณาจารย์ที่เข้ามาร่วมงานสัมมนาในครั้งนี้ มีดังนี้
รศ.ดร.ปกรณ์ สิงห์สุริยา
ผศ.ดร.ประทีป ฉัตรสุภางค์
อ.วรพงษ์ เจริญวงษ์
งานสัมมนาในชื่อว่า “การุณยฆาตกับการสร้างเสริมสุขภาวะในระยะสุดท้ายของชีวิต” ภายใต้ความร่วมมือของคณะกรรมาธิการการสาธารณสุข สภาผู้แทนราษฎร ร่วมกับกลุ่ม Peaceful Death ชุมชนกรุณาเพื่อการอยู่และตายดี, สำนักงานกองทุนสนับสนุนการสร้างเสริมสุขภาพ (สสส.) และทางสถานีโทรทัศน์ระบบดิจิทัลช่องวัน 31 ซึ่งเกิดขึ้นเมื่อวันเสาร์ที่ 25 มกราคม พ.ศ. 2568 แล้วใช้อาคารศูนย์การเรียนรู้สุขภาวะ ของสำนักงานกองทุนสนับสนุนการสร้างเสริมสุขภาพ (สสส.) เป็นสถานที่จัดงานสัมมนา โดยมีจุดประสงค์เพื่อสร้างการเรียนรู้และทำความเข้าใจเกี่ยวกับสุขภาวะในระยะสุดท้ายของชีวิต รวมถึงการตั้งคำถามเกี่ยวกับ “สิทธิการตายดี” ในประเทศไทย รวมทั้งเปิดพื้นที่สนทนาให้กับประชาชน บุคลากรสุขภาพ สหวิชาชีพ สร้างความเข้าใจในระบบการดูแลผู้ป่วยระยะท้ายในประเทศไทย รวมถึงการมีส่วนร่วมพิจารณาการปรับปรุงระบบกฎหมายและนโยบายการดูแลสุขภาวะระยะสุดท้ายของชีวิต ซึ่งเป็นส่วนหนึ่งของการสร้างเสริมสุขภาพ ซึ่งมีหัวข้อในการสัมมนา และกิจกรรมต่าง ๆ ที่เกิดขึ้นตามลำดับ ภายในงานสัมมนาครั้งนี้ ดังนี้
การเสวนาในหัวข้อ “จากวรรณกรรม ซีรีส์ ถึงบทสนทนาเรื่องการตายดีของสังคมไทย” โดย พญ.อิสรีย์ ร่วมกับ วรวิทย์, ศิริลักษณ์ และทีมงานผู้ผลิตซีรีส์เรื่องนี้
การบรรยายในหัวข้อ “ความรู้ความเข้าใจเกี่ยวกับการการุณยฆาตและการดูแลแบบประคับประคอง” โดย เอกภพ สิทธิวรรณธนะ นักจัดการความรู้โครงการชุมชนกรุณา จากกลุ่ม Peaceful Death ชุมชนกรุณาเพื่อการอยู่และตายดี
การเสวนาในหัวข้อ “ช่องว่างการดูแลแบบประคับประคองในระบบสุขภาพไทย สังคมไทยพร้อมหรือไม่กับการุณยฆาต” โดย พญ.อิสรีย์ ร่วมกับ พญ.จิราภา คชวัตร แพทย์เฉพาะทางเวชศาสตร์ครอบครัว ด้านการดูแลแบบประคับประคอง จากศูนย์ชีวาประทีป โรงพยาบาลสิรินธร, พิวัฒน์ ศุภวิทยา นักวิจัยนโยบายระบบสุขภาพ และ วรรณา จารุสมบูรณ์ ประธานโครงการชุมชนกรุณา จากกลุ่ม Peaceful Death ชุมชนกรุณาเพื่อการอยู่และตายดี
กิจกรรมเวิร์คช้อปรับฟังความคิดเห็นเกี่ยวกับ “พระราชบัญญัติอยู่ดีตายดี” โดยมีวิทยากรจากโครงการชุมชนกรุณา ของกลุ่ม Peaceful Death ชุมชนกรุณาเพื่อการอยู่และตายดี